Hennes gråtende øyne ble elvene Eufrat og Tigris, og halen hennes ble Melkeveien. Spyttet hennes ble opphav til tåken, fjell ble dannet av brystene hennes. gir skiftende beskrivelser av gudinnen: Hun fremstår tidvis som bestående av vann, men også i menneskeskikkelse, i så fall utstyrt med hale. Marduk brukte køllen til å knuse skallen hennes, og fikk nordenvinden til å frakte blodet hennes sørover og ut i ødemarken. Han delte den enorme kroppen hennes i to for å skape universet; halvparten ble til himmelen og og halvparten jorden. Deretter innsatte han Anu, Enlil og Ea i deres respektive stillinger. Tiamats tilfangetatte tilhengere ba om nåde, ettersom de fant sine oppgaver altfor slitsomme. Ea tilrådet at Kingu ble tiltalt som den egentlige opphavsmann til Tiamats opprør. I et rettsmøte blant gudene ble han funnet skyldig, fikk arteriene skåret over, og av hans blod er menneskene skapt. Nå ble det menneskenes oppgave å utføre arbeidsoppgavene som Tiamats tilhengere ikke hadde orket, det var menneskene som nå skulle mette hæren av babylonske guder.